ไทย-อินโดฯ-มาเลย์ จับมือลดปริมาณส่งออกยาง 615,000 ตันในช่วง 6 เดือน
ไทย-อินโดฯ-มาเลย์ จับมือลดปริมาณส่งออกยาง 615,000 ตันในช่วง 6 เดือน
4 ก.พ. 2559

นายสุรพล จารุพงศ์ โฆษกกระทรวงเกษตรและสหกรณ์ เปิดเผยว่า ความร่วมมือไตรภาคียางพาราประเทศผู้ส่งออกยาง 3 อันดับแรกของโลก ได้แก่ ไทย อินโดนีเซีย และ มาเลเซีย บรรลุข้อตกลงร่วมกันที่จะลดปริมาณการส่งออกยางธรรมชาติในปีนี้เป็นจำนวน 615,000 ตัน เป็นช่วงระยะเวลา 6 เดือน ตั้งแต่วันที่ 1 มี.ค.-31 ส.ค.59
ขณะเดียวกันทั้ง 3 ประเทศ ตกลงที่จะใช้มาตรการส่งเสริมการบริโภคยางพาราในประเทศให้เพิ่มมากขึ้น ได้แก่ การนำมาใช้เป็นส่วนผสมของถนนยางพารา ผลิตแผ่นรองรางรถไฟ และผลิตภัณฑ์อื่นๆ ที่เหมาะสมกับการใช้งานในแต่ละประเทศ
ทั้งนี้ ภายใต้ปริมาณการส่งออกที่ลดลง 615,000 ตันนั้น ไทยจะลดปริมาณการส่งออกลง324,005 ตัน อินโดนีเซีย238,736 ตัน และ มาเลเซีย52,259 ตัน โดยในปี59 ไทยมีปริมาณการส่งออกยาง3,783.2 ล้านตัน อินโดนีเซีย2,684.7 ล้านตัน และ มาเลเซีย1,069 ล้านตัน
 